इसके बाद अरपिंदर सिंह ने पुरूषों की तिहरी कूद में 16.77 मीटर की छलांग लगाकर इस स्पर्धा में भारत को 48 वर्ष बाद पहला गोल्ड मेडल दिलाया. राष्ट्रमंडल खेल 2014 में ब्रॉन्ज मेडल जीतने के बाद किसी बड़ी प्रतियोगिता में पदक नहीं जीत पाने वाले अरपिंदर ने अपने तीसरे प्रयास में सर्वश्रेष्ठ छलांग लगाई. उज्बेकिस्तान के रसलान कुर्बानोव ने 16.62 मीटर छलांग लगाकर सिल्वर और चीन के शुओ काओ ने 16.56 मीटर के साथ ब्रॉन्ज मेडल जीता.